Sovesh/autoresearch-or huggingface dataset:
ରକ୍ତ ପୂତିତା ବା ସେପ୍ସିସ, ଏକ ସଂକ୍ରମଣ ଜନିତ ଶରୀରବ୍ୟାପୀ ପ୍ରଦାହ ।  ସାଧାରଣ ଚିହ୍ନ ଓ ଲକ୍ଷଣ ମଧ୍ୟରେ ଜ୍ୱର, ଦୃତ ହୃତ୍‌ସ୍ପନ୍ଦନ ହାର, ଦୃତ ଶ୍ୱାସକ୍ରିୟା ହାର ଓ ଦ୍ୱିଧାଗ୍ରସ୍ତ ଉଲ୍ଲେଖନୀୟ ।  ଏହା ସ‌ହିତ ନିର୍ଦ୍ଦିଷ୍ଟ ସଂକ୍ରମଣର ଲକ୍ଷଣ ଥାଏ ଯେପରିକି ନିମୋନିଆ ସ‌ହିତ କାଶ କିମ୍ବା ବୃକ୍‌କ ସଂକ୍ରମଣ ସ‌ହିତ କଷ୍ଟଦାୟକ ମୂତ୍ରତ୍ୟାଗ ।  ଅଳ୍ପ ବୟସର ଯୁବକ, ବୃଦ୍ଧ ଓ ଦୂର୍ବଳ ଇମ୍ମ୍ୟୁନିଟିଗ୍ରସ୍ତ ଲୋକଙ୍କର କୌଣସି ନିର୍ଦ୍ଦିଷ୍ଟ ସଂକ୍ରମଣ ଲକ୍ଷଣ ଦେଖାଯାଇ ନ ପାରେ ତ‌ଥା ଦେହ ଉତ୍ତାପ ବେଶୀ ବଦଳରେ କମ୍ ରହେ ।   ସାଂଘାତିକ ସେପ୍ସିସ କୁହାଯାଏ ଯେତେବେଳେ ତାହାଦ୍ୱାରା ଦୂର୍ବଳ ଅଙ୍ଗ କାର୍ଯ୍ୟକାରୀତା ଥାଏ ଓ ସ୍ୱଳ୍ପ ରକ୍ତ ପ୍ରବାହ ହୁଏ ।  ନିମ୍ନ ରକ୍ତଚାପ, ରକ୍ତ ଲାକ୍ଟେଟ୍ ଆଧିକ୍ୟ କିମ୍ବା ସ୍ୱଳ୍ପ ମୂତ୍ରତ୍ୟାଗ ଇତ୍ୟାଦି ଲକ୍ଷଣମାନ ସ୍ୱଳ୍ପ ରକ୍ତ ପ୍ରବାହର ପ୍ରମାଣ ଦିଏ ।  ଯୁକ୍ତିସମ୍ମତ ଶୀରାମାଧମ ତରଳ ପଦାର୍ଥ ଦେବା ପରେ କୌଣସି ଉନ୍ନତି ନ ହେଲେ ସେପ୍ଟିକ୍ ସକ୍ କୁହାଯାଏ ।

ସଂକ୍ରମଣଦ୍ୱାରା ଇମ୍ମ୍ୟୁନ୍ ପ୍ରତିକ୍ରିୟା ପ୍ରଭାବିତ ହୋଇ ସେପ୍ସିସ କରାଏ ।  ଅଧିକାଂଶ ସମୟରେ ଜୀବାଣୁ ଏହାର କାରଣ ହେଲେ ମଧ୍ୟ କବକ ବା ଫିମ୍ପି, ଭୁତାଣୁ ଓ ପରଜୀବୀମାନେ ମଧ୍ୟ ଏହାର କାରଣ ହୋଇ ପାରନ୍ତି ।  ଫୁସ୍‌ଫୁସ୍, ମସ୍ତିଷ୍କ, ମୁତ୍ର ପ୍ରଣାଳୀ, ଚର୍ମ ଓ ଉଦର ଏହି ରୋଗର ପ୍ରାଥମିକ ସଂକ୍ରମଣ ସ୍ଥାନ ।  ଅଳ୍ପ ବୟସ ବା ବୃଦ୍ଧ, ମଧୁମେହ କିମ୍ବା କର୍କଟ ଯୋଗୁ ଦୂର୍ବଳ ଇମ୍ମ୍ୟୁନ ପ୍ରଣାଳୀ ହୋଇଥିଲେ ଓ ବଡ଼ ଆଘାତ କିମ୍ବା ଦଗ୍ଧ ଯୋଗୁ ଏହି ରୋଗ ସଙ୍କଟ ଅଧିକ ହୁଏ ।   ଶାରୀରିକ ପ୍ରଦାହ ପ୍ରତିକ୍ରିୟା ସିଣ୍ଡ୍ରୋମ୍(SIRS) କୃତ ମାନ‌ଦଣ୍ଡରୁ ଅତି କମ୍‌ରେ ଦୁଇଟି ହେଲେ ଏହି ରୋଗ ସଂକ୍ରମଣ ଜନିତ ବୋଲି ନିର୍ଣ୍ଣୟ କରାଯାଇପାରେ ।  ଆଣ୍ଟବାୟୋଟିକ ଦେବା ପୂର୍ବରୁ ରକ୍ତ କଲ୍‌ଚର୍ କରିବାକୁ ସୁପାରିସ୍ କରାଯାଏ; କିନ୍ତୁ   ରୋଗ ନିର୍ଣ୍ଣୟ ପାଇଁ ରକ୍ତ ସଂକ୍ରମଣ ଅନାବଶ୍ୟକ ।  ସଂକ୍ରମଣ ଅବସ୍ଥାନ ଚିହ୍ନଟ ନିମନ୍ତେ ମେଡିକାଲ ଇମେଜିଙ୍ଗ କରିବା ଆବଶ୍ୟକ ।  ସଦୃଶ ଲକ୍ଷଣ ଓ ଚିହ୍ନ ଅନ୍ୟ ରୋଗ ଯଥା ଆନାଫାଇଲାକ୍‌ସିସ୍, ଆଡ୍ରେନାଲ ଅଭାବ, ସ୍ୱଳ୍ପ ରକ୍ତ ଭଲ୍ୟୁମ୍, ହୃଦ୍‌ପାତ, ପଲ୍‌ମୋନାରି ଏମ୍ବୋଲିଜ୍ମରେ ଦେଖାଯାଏ । 

ସେପ୍ସିସ୍ ରୋଗ ସାଧାରଣତଃ ଶୀରାମାଧ୍ୟମ ତରଳ ପଦାର୍ଥ ଓ ଆଣ୍ଟିବାୟୋଟିକ ଦେଇ ଚିକିତ୍ସା କରାଯାଏ ।  ଅନେକ ସମୟରେ ରୋଗୀଙ୍କୁ ଇଣ୍ଟେନ୍‌ସିଭ୍ କେୟାର ୟୁନିଟରେ ରଖାଯାଏ ।  ରକ୍ତଚାପ ଅନୁରକ୍ଷଣ କରିବା ପାଇଁ ତରଳ ପଦାର୍ଥ ପ୍ରତିସ୍ଥାପନ ଯଥେଷ୍ଟ ନ ହେଲେ ଚାପ ବୃଦ୍ଧିକାରୀ ଔଷଧ ଦିଆଯାଏ ।  ଫୁସ୍‌ଫୁସ୍ ଓ ବୃକ୍‌କ ଅଙ୍ଗମାନଙ୍କ କାର୍ଯ୍ୟକୁ ସାହାଯ୍ୟ କରିବା ନିମନ୍ତେ ଯଥାକ୍ରମେ ମେକାନିକାଲ ଭେଣ୍ଟିଲେସନ ଓ ଡାଏଲିସିସ ଆବଶ୍ୟକ ହୋଇପାରେ ।  ଚିକିତ୍ସା ଗାଇଡ଼ କରିବା ନିମନ୍ତେ କେନ୍ଦ୍ରୀୟ ଶୀରା କାଥେଟର (central venous catheter) ଓ ଧମନୀ କାଥେଟର (arterial catheter) ଦିଆଯାଇ ପାରେ ।  ଅନ୍ୟ ପରିମାପ ଯେପରିକି କାର୍ଡ଼ିଆକ୍ ଆଉଟ୍‌ପୁଟ୍ ଓ ସୁପିରିଅର ଭେନା କାଭା ଅମ୍ଳଜାନ ସାଚୁରେସନ୍ ବ୍ୟବ‌ହାର କରାଯାଇପାରେ ।  ସେପ୍ସିସ୍ ରୋଗୀ ଡିପ ଭେନ ଥ୍ରୋମ୍ବୋସିସ୍, ସ୍ଟ୍ରେସ୍ ଘାଆ, ଚାପ ଘାଆ ଭଳି ଅବସ୍ଥାମାନଙ୍କର ପ୍ରତିଷେଧକ ବ୍ୟବସ୍ଥା ଆବଶ୍ୟକ କରିପାରେ ଯଦି ଅନ୍ୟ କୌଣସି ଅବସ୍ଥା ତାହା ରୋକୁ ନ ଥାଏ ।  ଅନେକ ରୋଗୀ ଇନସୁଲିନ (ଔଷଧ) ନେଇ ରକ୍ତ ଶର୍କରା ନିୟନ୍ତ୍ରଣ କଲେ ଉପକୃତ ହୁଅନ୍ତି ।  କର୍ଟିକୋସ୍ଟିରଏଡ୍ ବ୍ୟବ‌ହାରରେ ମତୈକ ନାହିଁ ।  ସାଂଘାତିକ ସେପ୍ସିସ୍ ନିମନ୍ତେ ଦିଆଯାଉଥିବା ଆକ୍ଟିଭେଟେଡ୍ ଡ୍ରୋଟ୍ରେକୋଗିନ୍ (Activated drotrecogin alfa) କିଛି ଉପକାରୀ ନ ଥିବା ଜଣାଯାଏ ଓ ଏହା ୨୦୧୧ ମସିହାରୁ ବଜାରରୁ କାଢ଼ି ନିଆଯାଇଛି । 

ଆଂଶିକ ଭାବେ ରୋଗର ଗମ୍ଭୀରତା ଉପରେ ଫଳାଫଳ ମୃତ୍ୟୁହାର ୩୦ % ହୋଇପାରେ, ସାଙ୍ଘାତିକ ଥିଲେ ୫୦ % ଓ ସେପ୍ଟିକ୍ ସକ୍ ଥିଲେ ୮୦ % ହୁଏ ।  ବିକାଶଶୀଳ ଦେଶମାନଙ୍କରୁ ତ‌ଥ୍ୟ ହାସଲ ନ ହେବା କାରଣରୁ ପୃଥିବୀର ସମୁଦାୟ ରୋଗୀ ସଂଖ୍ୟା ଜଣାଯାଇପାରୁ ନାହିଁ ।  ହିସାବରୁ ଜଣାଯାଏ ନିୟୁତ ନିୟୁତ ଲୋକ ପ୍ରତିବର୍ଷ ଏହି ରୋଗ ଭୋଗନ୍ତି ।  ବିକାଶଶୀଳ ଦେଶମାନଙ୍କରେ ପ୍ରତି ବର୍ଷ ଏକ ହଜାରରେ ପ୍ରାୟ 0.୨ରୁ ୩ ଲୋକ ଏହି ରୋଗ ଭୋଗନ୍ତି ଓ ଆମେରିକାରେ ପ୍ରାୟ ଏକ ନିୟୁତ ଲୋକ ଭୋଗନ୍ତି ।  ଏହି ରୋଗାକ୍ରାନ୍ତ ଲୋକଙ୍କ ହାର ବଢ଼ୁଛି ।  ମହିଳାମାନଙ୍କ ଅପେକ୍ଷା ପୁରୁଷଙ୍କୁ ଅଧିକ ରୋଗ ହୁଏ ।  ସେପ୍ଟିସେମିଆ, ଅଣୁଜୀବଦ୍ୱାରା ରକ୍ତ ବିଷାକ୍ତ ହେବା ଇତ୍ୟାଦି ଧାରଣା ଆଉ ନାହିଁ ଓ ବଦଳି ଯାଇଛି । ଏହି ରୋଗର ବର୍ଣ୍ଣନା ହିପୋକ୍ରେଟଙ୍କ କାଳରୁ ଲେଖା ଅଛି ।

ଆଧାର 

ଚିକିତ୍ସା ବିଜ୍ଞାନ
୯୫୩ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୯୫୩
ବଟ ତିଆରି ବର୍ଷ ଲେଖା
ଚିହ୍ନା ଅଚିହ୍ନା  ୧୯୭୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ବିନୋଦ ନନ୍ଦ ଓ ସୁରେଶ ମିଶ୍ର ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । କୁମାର ଆନନ୍ଦ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହା ଥିଲା ତାଙ୍କ ନିର୍ଦ୍ଦେଶିତ ପ୍ରଥମ କଥାଚିତ୍ର ।

ଉତ୍ତମ ମହାନ୍ତି, ମହାଶ୍ୱେତା ରାୟ, ସୁଜାତା ଆନନ୍ଦ, କାଶି ରଥ, ନିହାରିକା ସାହୁ, ସୁକାନ୍ତ ଖୁଣ୍ଟିଆ, ଅସୀତ ପତି, ନିରଞ୍ଜନ ବେହେରା, ରୁକ୍ମଣୀ, ମାମିନା, ପିତାମ୍ବର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନେତା ଅସୀତ ପତି ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

ଅଭିନୟ 
 ଉତ୍ତମ ମହାନ୍ତି
 ମହାଶ୍ୱେତା ରାୟ 
 ସୁଜାତା ଆନନ୍ଦ
 କାଶି ରଥ 
 ନିହାରିକା ସାହୁ
 ଅସୀତ ପତି
 ସୁକାନ୍ତ ଖୁଣ୍ଟିଆ
 ମାମିନା

ଗୀତ
ଗୀତିକାର: ନାରାୟଣ ପ୍ରସାଦ ସିଂହ, ସୁରେନ୍ଦ୍ର ବିଦ୍ୟାଧର, ଦିନବନ୍ଧୁ ରଥ, ବିନୋଦ ନନ୍ଦ
 ଝୁମକା ଟିକେ ତୁତ ହଲେଇ ଦେ
 ଚାନ୍ଦ ନା ତୁମେ ତାରା
 ଛଇ ଛବେଲି ରଙ୍ଗ ରଙ୍ଗେଲି
 ମାଝିରେ
 ଜଗତର ନାଥ

ପୁରସ୍କାର
ଏହି କଥାଚିତ୍ର ତିନିଟି ବିଭାଗରେ (ଶ୍ରେଷ୍ଠ ନିର୍ଦ୍ଦେଶକ, ଶ୍ରେଷ୍ଠ ଅଭିନେତ୍ରୀ ଓ ଶ୍ରେଷ୍ଠ କାହାଣୀ) ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଥିଲା ।

ଆଧାର

ଅଧିକ ତଥ୍ୟ
 

୧୯୭୯ର ଓଡ଼ିଆ କଥାଚିତ୍ର
୫୪୭ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୫୪୭
ବଟ ତିଆରି ବର୍ଷ ଲେଖା
ଓଡ଼ିଆ ସିନେମା ଜଗତରେ ୧୯୭୮ରେ ତିଆରି ହୋଇଥିବା ଓଡ଼ିଆ କଥାଚିତ୍ର ।

'୧୯୭୮'ମସିହାର ଓଡ଼ିଆ କଥାଚିତ୍ର ତାଲିକା

ଆଧାର 

୧୯୭୮
ଚଳଚ୍ଚିତ୍ର ୧୯୭୮ରେ
୧୯୭୮ରେ ଭାରତ
୧୯୭୮ରେ ଓଡ଼ିଶା
ଏହି ମେଡିସିନ ବିଷୟଟି ଚିକିତ୍ସାର କଳା ଓ ବିଜ୍ଞାନ ବିଷୟରେ ଲିଖିତ । ଔଷଧ ଅର୍ଥରେ ଜାଣିବାକୁ ହେଲେ ଔଷଧ ତତ୍ତ୍ୱ ପଢ଼ିବାକୁ ଅନୁରୋଧ । 

ମେଡିସିନ , US English ) ବା ଭେଷଜ ବିଜ୍ଞାନରେ ରୋଗ ବିଷୟରେ ବିଶଦ ବିବରଣୀ ସହ ରୋଗ ନିର୍ଣ୍ଣୟ, ଚିକିତ୍ସା ଓ ପ୍ରତିରୋଧର ବ୍ୟାଖ୍ୟା ଥାଏ । ଜନ ସାଧାରଣ ମେଡିସିନ ଶବ୍ଦର ଅର୍ଥ ଔଷଧ ବୁଝନ୍ତି, କିନ୍ତୁ ମେଡିସିନ ବିଷୟର ଅର୍ଥ ଚିକିତ୍ସା ବିଜ୍ଞାନ ବା ଭେଷଜ ବିଜ୍ଞାନ । ଏହାର ଅନ୍ୟ ଏକ ଅର୍ଥ ଔଷଧ । ଇଂରାଜୀରେ ଏହାକୁ କନ୍‌ଭେନ୍‌ସନାଲ୍ (conventional) , ଅର୍ଥୋଡକ୍ସ (orthodox), ସାଇଣ୍ଟିଫିକ୍ (scientific) କିମ୍ବା ମେନ୍‌ସ୍ଟ୍ରିମ ମେଡିସିନ (mainstream) ନାମ ଦିଆଯାଏ ।  ମାନବର ସ୍ୱାସ୍ଥ୍ୟ ରକ୍ଷା, ସ୍ୱାସ୍ଥ୍ୟ ସୁବିଧା, ସ୍ୱାସ୍ଥ୍ୟ ପୁନରୁଦ୍ଧାର, ପ୍ରତିରୋଧ, ପ୍ରତିଷେଧ ଓ ରୋଗ ଚିକିତ୍ସା ଏହାର ପରିସର ମଧ୍ୟରେ ଆସେ । ଅଲ୍ଟର‌ନେଟ ମେଡିସିନ (alternative medicine) ନାମକ ଅନ୍ୟ ଏକ ବିଭାଗ ମଧ୍ୟରେ ମେଡିସିନ ବ୍ୟତୀତ ଆହୁରି ଅନେକ ପ୍ରକାର ଚିକିତ୍ସା ପଦ୍ଧତି ଅଛି। 
ପ୍ରଚଳିତ ମେଡିସିନ ବିଜ୍ଞାନରେ ବାୟୋମେଡିକାଲ ବିଜ୍ଞାନ ଓ ରିସର୍ଚ୍ଚ, ଜେନେଟିକ୍ସ, ବିଭିନ୍ନ ଟେକ୍ନୋଲୋଜି ସହାୟତାରେ ରୋଗ ନିର୍ଣ୍ଣୟ, ଔଷଧ, ଅପରେଶନ, ରାଡିଏସନ ଇତ୍ୟାଦିର ବିବରଣୀ ଥାଏ 
। ଏହା ସହ ଫିଜିଓଥେରାପି ଅଙ୍ଗାଙ୍ଗୀ ବାବେ ଜଡ଼ିତ । 
ଲାଟିନ ଭାଷାର ଅର୍ସ ମେଡିସିନା (ars medicina) ଶବ୍ଦରୁ ଆଧୁନିକ ମେଡିସିନ ଶବ୍ଦ ଆସିଛି ।

ଶାଖା 
ଚିକିତ୍ସା ବିଜ୍ଞାନର ମୂଖ୍ୟ ଶାଖା ସମୂହର ନାମ -  
 ମୌଳିକ ବିଜ୍ଞାନ (Basic science); ଏହି ଶାଖାକୁ ସମସ୍ତେ ପାଠ କରିବାକୁ ହୁଏ ।
 ବିଶିଷ୍ଟ ଚିକିତ୍ସା ବିଜ୍ଞାନ  
 ସହଯୋଗୀ ବିଷୟ

ମୌଳିକ ବିଜ୍ଞାନ (Basic science) 
 ଶରୀର ଗଠନ ବିଜ୍ଞାନ (Anatomy)
 ଜୀବରସାୟନ (Biochemistry)
 ବାୟୋମେକାନିକ୍ସ (Biomechanics) 
 ବାୟୋସ୍ଟାଟିସ୍ଟିକ୍ସ (Biostatistics)
 ବାୟୋଫିଜିକ୍ସ (Biophysics)  
 ସାଇଟୋଲୋଜି (citology)
 ଏମ୍ବ୍ରିଓଲୋଜି  (Embryology)
 ଏଣ୍ଡୋକ୍ରିଇନୋଲୋଜି (Endocrinology)
 ଏପିଡେମିଓଲୋଜି (Epidemiology)
 ଜେନେଟିକ୍ସ (Genetics)
 ହିସ୍ଟୋଲୋଜି (Histology)
 ଇମ୍ମ୍ୟୁନୋଲୋଜି (Immunology)
 ମେଡିକାଲ ଫିଜିକ୍ସ (Medical phsics)
 ମାଇକ୍ରୋବାୟୋଲୋଜି (Microbiology)
 ମୋଲିକ୍ୟୁଲାର ବାୟୋଲୋଜି (Molecular biology)
 ନିଉରୋସାଇନ୍ସ  (Neuroscience)
 ନ୍ୟୁଟ୍ରିସନ ସାଇନ୍ସ (Nutrition science)
 ପାଥୋଲୋଜି (Pathology)
 ଫର୍ମାକୋଲୋଜି (Pharmacology)
 ଫୋଟୋବାୟୋଲୋଜି (Photobiology)
 ଫିଜିଓଲୋଜି (Physiology)
 ରେଡିଓବାୟୋଲୋଜି (Radio-biology)
 ଟକ୍ସିକୋଲୋଜି (Toxicology)

ବିଶିଷ୍ଟ ଶାଖା

ଆଧାର 

ଚିକିତ୍ସା ବିଜ୍ଞାନ
କ୍ଲିଣ୍ଡାମାଇସିନ ଏକ ଆଣ୍ଟିବାୟୋଟିକ ଯାହା ଅନେକ ପ୍ରକାର ଜୀବାଣୁ ସଂକ୍ରମଣରେ ବ୍ୟବ‌ହୃତ ହୁଏ । ଏହି ସଂକ୍ରମଣ ମଧ୍ୟରେ ମଧ୍ୟ କର୍ଣ୍ଣ ସଂକ୍ରମଣ, ଅସ୍ଥି ଓ ଗଣ୍ଠି ସଂକ୍ରମଣ, ପେଲଭିକ ଇନଫ୍ମାମେଟରି ଡିଜିଜ, ସ୍ଟ୍ରେପ ଥ୍ରୋଟ, ନିମୋନିଆ ଓ ଏଣ୍ଡୋକାର୍ଡ଼ାଇଟିସ ଇତ୍ୟାଦି ଉଲ୍ଲେଖନୀୟ । ଏହା କେତେକ ମେଥିସିଲିନ ପ୍ରତିରୋଧିତ ସ୍ଟାଫିଲୋକୋକସ ଅରିଅସ ସଂକ୍ରମଣ ରୋଗ ସମୂହ ନିମନ୍ତେ ମଧ୍ୟ ବ୍ୟବ‌ହାର କରାଯାଏ । ବ୍ରଣରେ ଦିଆଯାଏ ଓ ମ୍ୟାଲେରିଆରେ କୁଇନାଇନ ସ‌ହିତ ଦିଆଯାଏ ।  ଏହା ପାଟିରେ ଦେବା ଔଷଧ, ଶୀରା ଇଞ୍ଜେକସନ ଓ  କ୍ରିମ ଆକାରରେ ଚର୍ମ ତ‌ଥା ଯୋନୀରେ ଲଗାଇବାକୁ ମିଳେ ।

 
ଇଞ୍ଜେକସନ ଦିଆଯାଇଥିବା ସ୍ଥାନରେ କଷ୍ଟ, ଅଇ, ରାସ୍ ଓ ତରଳ ଝାଡ଼ା ଏହାର ମୂଖ୍ୟ ପାର୍ଶ୍ୱ ପ୍ରତିକ୍ରିୟା । ଏହା କ୍ଲସ୍ଟ୍ରିଡିଅମ ଡିଫିସିଲ କୋଲାଇଟିସ ରୋଗ ସଙ୍କଟ ୪ ଗୁଣ ବଢ଼େଇ ଦିଏ । ଏହା ଯୋଗୁ ଅନ୍ୟ ଆଣ୍ଟିବାୟୋଟିକ ଦିଆଯାଏ ।  ଗର୍ଭାବସ୍ଥାରେ ଏହା ନିରାପଦ । ଏହା ଲିଙ୍କୋସାମାଇଡ ଶ୍ରେଣୀର ଔଷଧ ଓ ଜୀବାଣୁର ପ୍ରୋଟିନ ତିଆରି ପଦ୍ଧତିକୁ ପ୍ରତିହତ କରି କାମ କରେ ।

   
କ୍ଲିଣ୍ଡାମାଇସିନ ପ୍ରଥମେ ସନ ୧୯୬୭ରେ ତିଆରି ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ ।ଗୋଟିଏ ପିଲ ପିଛା ଏହାର ମୂଲ୍ୟ ୦.୦୬ରୁ ୦.୧୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ଡୋଜ ପିଛା ୨.୭୦ ଡଲାର ।

ଆଧାର 

ଔଷଧ
ପ୍ରଥମ ପୁରୁଷ ୧୯୭୧ ମସିହାରେ ପ୍ରକାଶିତ ହୋଇଥିବା ଜଗନ୍ନାଥ ପ୍ରସାଦ ଦାସଙ୍କ ଏକ ଓଡ଼ିଆ କବିତା ସଂକଳନ । ଏହି ବହିଟି ଅନନ୍ତ ମହାପାତ୍ରଙ୍କଦ୍ୱାରା ପ୍ରକାଶିତ ହୋଇଥିଲା ଏବଂ ଜଣାଶୁଣା କଥାଚିତ୍ର ନିର୍ମାତା ସତ୍ୟଜିତ ରାୟ ଏହାର ମଲାଟ ଛବି ଆଙ୍କିଥିଲେ । ପ୍ରକାଶନ ବେଳେ ଏହାର ମୂଲ୍ୟ ଥିଲା ୪ ଟଙ୍କା । ଓଡ଼ିଆରେ ପ୍ରକାଶ ପାଇବା ପରେ ଏହା ହିନ୍ଦୀ, ଇଂରାଜୀ, ଉର୍ଦ୍ଦୁ ଓ ବଙ୍ଗଳା ଭାଷାରେ ଅନୁବାଦ ହୋଇ ପ୍ରକାଶିତ ହୋଇଛି । ଏହି ବହିଟିର ୨ୟ ସଂସ୍କରଣ ୧୯୮୧ ମସିହାରେ ଓ ୩ୟ ସଂସ୍କରଣ ୨୦୧୪ ମସିହାରେ ପ୍ରକାଶିତ ହୋଇଥିଲା ।

ରଚନା, ପ୍ରକାଶନ ଓ ଅନୁବାଦ 
୧୯୭୦-୭୧ ମସିହାରେ ଏହି ବହିରେ ସ୍ଥାନିତ କବିତାଗୁଡ଼ିକ ରଚନା କରାଯାଇଥିଲା । ୧୯୭୧ ଡିସେମ୍ବରରେ ଏହା ପ୍ରକାଶ ପାଇବା ପରେ ୧୯୭୨ ମସିହାରେ ବଙ୍ଗଳା-ଭାଷୀ ଭାରତୀୟ କବି ଶକ୍ତି ଚଟ୍ଟୋପାଧ୍ୟାୟ ଉପସ୍ଥିତିରେ କଲିକତାରେ ଏହାର କବିତାଗୁଡ଼ିକ ପାଠ କରାଯାଇଥିଲା ।

ହିନ୍ଦୀ ଅନୁବାଦ 
୧୯୭୪ ମସିହାରେ ଶଙ୍କରଲାଲ ପୁରୋହିତଙ୍କଦ୍ୱାରା ଏହାର ହିନ୍ଦୀ ଅନୁବାଦ ପ୍ରକାଶ ପାଇଥିଲା, ଯାହାକି ଆଲ୍ଲାହାବାଦର ଲହର ପ୍ରକାଶନଦ୍ୱାରା ପ୍ରକାଶିତ ହୋଇଥିଲା । ହିନ୍ଦୀ ସଂସ୍କରଣଟିର ପ୍ରଚ୍ଛଦ ଛବି ଆଙ୍କିଥିଲେ ଅସିତ ମୁଖାର୍ଜୀ । ଏହାର ମୂଲ୍ୟ ଥିଲା ୬ ଟଙ୍କା ।

ଇଂରାଜୀ ଅନୁବାଦ 
୧୯୭୬ ମସିହାରେ ଏହାର ଇଂରାଜୀ ଅନୁବାଦ ପ୍ରକାଶିତ ହୋଇଥିଲା, ଯାହାକୁ ଅନୁବାଦ କରିଥିଲେ ଦେବ ପଟ୍ଟନାୟକ । ଆର୍‌ନୋଲ୍ଡ ହେଇନେମାନ୍ନଦ୍ୱାରା ପ୍ରକାଶିତ ହୋଇଥିବା ଏହି ସଂସ୍କରଣ୍ଟିର ମୂଲ୍ୟ ରଖାଯାଇଥିଲା ୧୫ ଟଙ୍କା । ଇଂରାଜୀରେ ଏହାର ନାମ ଥିଲା ଫାର୍ଷ୍ଟ ପର୍‌ସନ୍ (First Person) ।

ଉର୍ଦ୍ଦୁ ଅନୁବାଦ 
୧୯୭୯ ମସିହାରେ ସାହିଦା ସୟିଦଙ୍କଦ୍ୱାରା ଉର୍ଦ୍ଦୁରେ ଅନୁବାଦ ହୋଇ ନୂଆଦିଲ୍ଲୀସ୍ଥିତ ପ୍ରକାଶନ ସଂସ୍ଥା ମାର୍କକଇ-ମୁଆଶି-ତରକ୍କୀଦ୍ୱାରା ଏହାର ଉର୍ଦ୍ଦୁ ଅନୁବାଦ ପ୍ରକାଶିତ ହୋଇଥିଲା । ଏହା ଶୀର୍ଷକ ରଖାଯାଇଥିଲା ପରଛାଇଓଁ କା ଜୁଲୁସ । ଏହି ସଂସ୍କରଣର ମୂଲ୍ୟ ରଖାଯାଇଥିଲା ୧୦ ଟଙ୍କା ।

ବଙ୍ଗଳା ଅନୁବାଦ 
୨୦୦୩ ମସିହାରେ ଏହି ବହିଟିର ବଙ୍ଗଳା ଅନୁବାଦ କରିଥିଲେ ବିଭୂତି ଭୂଷଣ ଭଟ୍ଟାଚାର୍ଯ୍ୟ, ଯାହାକି କଲିକତାସ୍ଥିତ ପ୍ରକାଶନ ସଂସ୍ଥା ନୟା ଉଦ୍ୟୋଗଦ୍ୱାରା ପ୍ରକାଶିତ ହୋଇଥିଲା । ପ୍ରକାଶନ ବେଳେ ଏହାର ମୂଲ୍ୟ ଥିଲା ୩୦ ଟଙ୍କା ।

ଅନ୍ୟ ପୁସ୍ତକରେ ସ୍ଥାନ 
୧୯୯୫ ମସିହାରେ ଜଗନ୍ନାଥ ପ୍ରସାଦ ଦାସଙ୍କଦ୍ୱାରା ପ୍ରକାଶିତ ସମଗ୍ର କବିତା ସଂକଳନ ପୂର୍ବାପରରେ ଏଥିରେ ପ୍ରକାଶିତ କବିତାଗୁଡ଼ିକ ସ୍ଥାନିତ ହୋଇଥିଲା, ଯେଉଁଥିରେ କିଛି ପରିବର୍ତ୍ତନ ପରିବର୍ତ୍ତନ କରାଯାଇଥିଲା । ୨୦୧୧ ମସିହାରେ ପ୍ରକାଶିତ ଅନ୍ୟ ଏକ କବିତା ସଂକଳନ ସମଗ୍ର କବିତାରେ ଏହା ମଧ୍ୟ ଅନ୍ତର୍ଭୁକ୍ତ କରାଯାଇଥିଲା ।

ପର ଓଡ଼ିଆ ସଂସ୍କରଣ 
୧୯୮୧ ଏହି ବହିଟିର ଦଶବର୍ଷ ପୂରଣ ହେବା ପରେ ଏହାର ୨ୟ ସଂସ୍କରଣ ଫ୍ରେଣ୍ଡସ୍ ପବ୍ଲିଶର୍ସ ପ୍ରକାଶ କରିଥିଲା, ଯାହା ସମ୍ପାଦନା କରିଥିଲେ ଖଗେଶ୍ୱର ମହାପାତ୍ର । ୨୦୧୪ ମସିହାରେ ଟାଇମ୍‌ପାସ‌ଦ୍ୱାରା ଏହାର ୩ୟ ସଂସ୍କରଣ ପ୍ରକାଶିତ ହୋଇଥିଲା ।

ଆଧାର

ବାହାର ଆଧାର 
 ଉଇକିପାଠାଗାରରେ ପ୍ରଥମ ପୁରୁଷ

ଓଡ଼ିଆ ବହି
ଜଗନ୍ନାଥ ପ୍ରସାଦ ଦାସଙ୍କ ରଚିତ ବହି
କିୟୋମିଜୁ-ଡେରା ନାମକ ଏକ ସ୍ୱତନ୍ତ୍ର ବୌଦ୍ଧ ଧର୍ମର ମନ୍ଦିର କ୍ୟୋଟୋର ପୂର୍ବରେ ରହିଛି । ଏହି ମନ୍ଦିର ପ୍ରାଚୀନ କ୍ୟୋଟୋର ଐତିହାସିକ ସ୍ମାରକ "ୟୁନେସ୍କୋ ବିଶ୍ୱଧରୋହର" ସାଇଟର ଅଂଶ ଅଟେ ।

ଏହି ସ୍ଥାନ ୟାସୁଗୀ, ଶିମେନରେ କିୟୋମିଜୁ-ଡେରା ସହିତ ଭ୍ରମିତ ହେବନାହିଁ, ଯାହା ପଶ୍ଚିମ ଜାପାନ ମାଧ୍ୟମରେ ଚୁଙ୍ଗୋକୁ ୩୩ କନ୍ନଡ ତୀର୍ଥ ଯାତ୍ରାର ୩୩-ମନ୍ଦିର ମାର୍ଗର ଅଂଶ ଅଟେ ।

ଇତିହାସ 
କିୟୋମିଜୁ-ଡେରା ଜଲ୍ଦି ହେଇଆନ ଅବଧିରେ ସ୍ଥାପିତ କରାଯାଇଥିଲା । ଏହା ମୂଳରୂପେ ନାରା ସମୟରୁ ଡେଟିଙ୍ଗ ପୁରୁଣା ଓ ପ୍ରଭାବ ଶାଳୀ ହୋସୋ ସମ୍ପ୍ରଦାୟରୁ ସମ୍ବନ୍ଧ ଥିଲା । ୧୯୬୫ ମସିହାରେ ଏହା ସମ୍ବନ୍ଧତାକୁ ଭାଙ୍ଗି ଦେଇଥିଲା ଏବଂ ଏହାର ବର୍ତ୍ତମାନ ସରଂକ୍ଷକ ନିଜ ନିଜକୁ "କିତାବୋସ" ସମ୍ପ୍ରଦାୟର ସଦସ୍ୟ ବୋଲି କୁହାଯାଉଛି ।

ବର୍ତ୍ତମାନ 
ଏହା ଏକ ମୁଖ୍ୟ ବଡ଼ ହଲ ଅଟେ, ଯାହା ପିଲାରର ସମର୍ଥନ କରିଥାଏ, ଯାହା ଟଲାଣରୁ ବାହାରକୁ ବାହାରିଥାଏ ଏବଂ ସହରର ପ୍ରଭାବ ଶାଳୀ ବିଚାର ପ୍ରସ୍ତୁତ କରିଥାଏ । ଏହା ମୁଖ୍ୟତଃ ବଡ଼ ସଂଖ୍ୟାରେ ତୀର୍ଥ ଯାତ୍ରୀମାନଙ୍କୁ ସମଜୋଯିତ କରିଥାଏ । ଲୋକପ୍ରିୟ ଅଭିବ୍ୟକ୍ତି ପାଇଁ କିୟୋମିଜୁରେ ମଞ୍ଚକୁଦ ଜାପାନର ଇଂଗ୍ରାଜି ଭାଷା ଅଭିବ୍ୟକ୍ତି ବୁଡାଣ ନେବାପାଇଁ ବରାବର ଅଟେ । ଏହା ଏକ ଇଡୋ-ଅବଧି ପରମ୍ପରାକୁ ସଂଦର୍ଭିତ କରିଥାଏ ଯଦି କେହି ଜୀବିତ ରହିବାକୁ ଚାହେଁ  

ମୁଖ୍ୟ ହଲ ତଳେ ଓଟୋବା ଝରଣା ରହିଛି, ଯେଉଁଠାରେ ପାଣୀର ତିନୋଟି ସ୍ତର ଗୋଟିଏ ନ୍ଦୀରେ ପଡିଥାଏ । ଆଗନ୍ତୁକ ପାଣି ପ୍ରାପ୍ତ କରାଯାଇ ପାରେ ଏବଂ ପାଣି ପିଆ ଯାଇ ପାରେ, ଯାହା ମାନିନିଆ ଯାଏ କି ଏହାଦ୍ୱାରା ଆମକୁ ଅଧିକ ଶକ୍ତି ମିଳି ପାରୁଛି ।  

ମନ୍ଦିର ପରିଶରରେ ବହୁ ଅନ୍ୟ ଧର୍ମଶାଳାରେ ଶାମିଲ ରହିଛି, ସେଥି ମଧ୍ୟରୁ ଓକୁନିନୁଶି, ଭଲପାଇବାର ଦେବତା ଯାହା ଯିଶୁଙ୍କୁ ସମର୍ପିତ ହୋଇଛି । ଜିଶୁ ଶ୍ରାଇନଙ୍କ ପାଖେ "ପ୍ରେମ ପଥର"ର ଏକ ହୋଡି ପାଖେ ରହିଛି  ଛଡା, ଯାହା ଏକାକି ଆଗନ୍ତୁକ ନିଜ ଆଖି ସହିତ ଚାଲିବାର ପ୍ରୟାଶ କରିପାରେ । ତାଙ୍କ ଆଖି ସହିତ ଦ୍ୱିତୀୟ ପଥର ପର୍ଯ୍ୟନ୍ତ ପହଞ୍ଚିବା ପାଇଁ ସଫଳତାର ଅର୍ଥ ହେଉଛି ତୀର୍ଥ ପୁର୍ଣିମାରେ ତୀର୍ଥ ଯାତ୍ରୀମାନଙ୍କୁ ସଚ୍ଚା ଭଲପାଇବା ମିଳିବ । ଜଣଙ୍କୁ କ୍ରସିଙ୍ଗରେ ସହାୟତା ପ୍ରଦାନ କରାଯାଇ ପାରେ , କିନ୍ତୁ ଏହାର ଅର୍ଥ ଏହା ମାନିନିଆ ଯାଏ କି, ମଝିରେ ଆବଶ୍ୟକ ହୋଇଯିବ । ବ୍ୟକ୍ତିର ରୋମାଣ୍ଟିକ ଋଚୀ ତାଙ୍କୁ ଭଲ ରୂପେ ସହାୟତା କରିପାରେ ।  

ଏହି କମ୍ପ୍ଲେକ୍ସ ସାଧାରଣତଃ ବିଭିନ୍ନ ତାବିଜ, ଧୁପ ଏବଂ ଓମିକୁଜି (ପେପର ଭାଗ୍ୟ) ପ୍ରଦାନ କରିଥାଏ । ଏହି ସାଇଟ ପର୍ବ ଅନୁସାରେ ବିଶେଷ ରୂପେ ଲୋକପ୍ରୀୟ ହୋଇଥାଏ (ବିଶେଷ ରୂପେ ନବ ବର୍ଷ ଏବଂ ଗରମରେ {ଓବୋନ} ଅନୁସାରେ) । ଯେବେ ଅତିରିକ୍ତ ବୁଥ ଆଗନ୍ତୁକର ଭିଡ ପାଇଁ ପରମ୍ପରାଗତ ଖାଦ୍ୟ ପଦାର୍ଥ ଏବଂ ସ୍ମୃତି ଚୀହ୍ନ ବିକ୍ରୀର ମଇଦାନକୁ ଭରିଥାଏ ।

୨୦୦୭ ମସିହାରେ, "ନିୟୁ ସେଭେନ ୱଣ୍ଡର୍ସ ଅଫ ଦି ୱାର୍ଲଡ" ପାଇଁ ୨୧ ଫାଇନାଲିଷ୍ଟରୁ ଏକ କିୟୋମିଜୁ-ଡେରା ଥିଲା , କିନ୍ତୁ ସାତୋଟି ବିଜେତା ସାଇଟ ମାନଙ୍କ ମଧ୍ୟରୁ ଗୋଟିଏ ରୂପେ ବଛାଗଲା ନାହିଁ ।

ଫଟୋ ଗ୍ୟାଲେରି

ଆଧାର

ଏସିଆର ଦେଶ
ଦେବେଶ ଆଚାର୍ଯ୍ୟ (ଜନ୍ମ: ୧୮ ଜାନୁଆରୀ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବା ଓ ଶିକ୍ଷା 
ଦେବେଶ ଆଚାର୍ଯ୍ୟ ୧୯୭୩ ମସିହାର ଜାନୁଆରୀ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଆନନ୍ଦ ଆଚାର୍ଯ୍ୟ ଓ ମାଆଙ୍କ ନାମ ବୀଣାପାଣି ଆଚାର୍ଯ୍ୟ ଏବଂ ପତ୍ନୀଙ୍କ ନାମ ମହାଶ୍ୱତା ଆଚାର୍ଯ୍ୟ । ତାଙ୍କ ବାପା ଆନନ୍ଦ ଆଚାର୍ଯ୍ୟ ଜଣେ ବିଧାୟକ ଭାବରେ ଓଡ଼ିଶା ବିଧାନ ସଭାରେ ତିନି ଥର କାର୍ଯ୍ୟ କରିଥିଲେ ।

ରାଜନୈତିକ ଜୀବନ 
ଦେବେଶ ଆଚାର୍ଯ୍ୟ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି ।

ଆଧାର

ବାହାର ଆଧାର 
 
 

୧୯୭୩ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଲୋକ
ବରଗଡ଼ ଜିଲ୍ଲାର ଲୋକ
୧୫ଶ ଓଡ଼ିଶା ବିଧାନ ସଭାର ସଭ୍ୟ
୧୬ଶ ଓଡ଼ିଶା ବିଧାନ ସଭାର ସଭ୍ୟ
୨୦୧୯ ମସିହାରେ ପ୍ରତିଷ୍ଠିତ ଏହି ନ୍ୟାୟିକ ଅନୁଷ୍ଠାନଟି ରାୟଗଡ଼ା ଜିଲ୍ଲାରେ ଅବସ୍ଥିତ । ରାୟଗଡ଼ା ଜିଲ୍ଲାର ରାୟଗଡ଼ା ସବଡିଭିଜନ କ୍ଷେତ୍ର ଅଧିନସ୍ଥ ସମସ୍ତ ପାରିବାରିକ ମାମଲାର ବିଚାର ନିମିତ୍ତ ଏହା ଏକମାତ୍ର ନ୍ୟାୟିକ ଅନୁଷ୍ଠାନ ।

ଇତିହାସ 
ଭାରତ ସରକାରଙ୍କ ପ୍ରଣୀତ ପରିବାର ଅଦାଲତ ଅଧିନିୟମ, ୧୯୮୪ର ଧାରା ୩ ଆଧାରରେ ୨୦୧୬ ମସିହା ଜୁନ ମାସରେ ଓଡ଼ିଶା ସରକାରଙ୍କ ଆଇନ ବିଭାଗର ବିଜ୍ଞପ୍ତି ସଂଖ୍ୟା ୫୨୭୫L,ତା-୪.୬.୨୦୧୬ ଅନୁସାରେ ଏହି ଅନୁଷ୍ଠାନର ପ୍ରତିଷ୍ଠା ନିମିତ୍ତ ସ୍ୱୀକୃତି ପ୍ରଦାନ କରାଯାଇଥିଲା । ତେବେ ଆନୁସଙ୍ଗିକ ଭିତ୍ତିଭୂମି ଲାଭ କରିବା ପରେ ୨୦୧୯ ମସିହା ଜାନୁଆରୀ ୧୯ ତାରିଖରେ ଓଡ଼ିଶା ଉଚ୍ଚ ନ୍ୟାୟାଳୟର ନ୍ୟାୟାଧୀଶ ଜଷ୍ଟିସ କୃଷ୍ଣ ରାମ ମହାପାତ୍ରଙ୍କଦ୍ୱାରା ଏହା ଉଦଘାଟିତ ହୋଇଥିଲା । ଶ୍ରୀମତି ସୌଭାଗିନି ମଲ୍ଲିକ ହେଉଛନ୍ତି ଏହି ନ୍ୟାୟିକ ଅନୁଷ୍ଠାନର ପ୍ରଥମ ବିଚାରପତି ।

ଅଧିକାର କ୍ଷେତ୍ର 
ରାୟଗଡ଼ା ଜିଲ୍ଲାରେ ପ୍ରତିଷ୍ଠିତ ଏହା ଏକମାତ୍ର ପରିବାର ଅଦାଲତ ହୋଇଥିଲେ ହେଁ ରାୟଗଡ଼ା ସବଡିଭିଜନ ପରିସରଭୁକ୍ତ କ୍ଷେତ୍ର ହିଁ ଏହାର ଅଧିକାର କ୍ଷେତ୍ର । ତଦନୁସାରେ ମୁଖ୍ୟାଳୟ ରାୟଗଡ଼ା ତଥା କାଶିପୁରସ୍ଥ ସମସ୍ତ ଅଦାଲତରେ ଲମ୍ବିତ ପଡିଥିବା ସମସ୍ତ ପରିବାର ମାମଲା ତଥା ଉକ୍ତ ଅଧିକାର କ୍ଷେତ୍ରସ୍ଥ ସମସ୍ତ ନୂତନ ପରିବାର ମାମଲା ଏହି ନ୍ୟାୟାଳର ବିଚାର ପରିସର ଭୁକ୍ତ ହେବେ ।

ବିଶେଷତ୍ୱ 
ନିମ୍ନ ବର୍ଣ୍ଣିତ କିଛି ପ୍ରାବଧାନରୁ ଏ କଥା ସ୍ପଷ୍ଟ ହୁଏ ଯେ ପରିବାର ଅଦାଲତ ଏକ ଦେୱାନୀ କିମ୍ବା ଫୌଜଦାରୀ ଅଦାଲତ ଭଳି ଦଣ୍ଡ ପ୍ରଦାନ କାରୀ ନ୍ୟାୟିକ ଅନୁଷ୍ଟାନ ପରିବର୍ତ୍ତେ, ପାରିବାରିକ ବିବାଦର ସମାଧାନ ନିମିତ୍ତ ଏକ ବିଶେଷ  ମଞ୍ଚ ବା ଅନୁଷ୍ଠାନ ।

ପରିବାର ଅଦାଲତ ଅଧିନିୟମ ୧୯୮୪ 

 ପରିବାର ଅଦାଲତ ଅଧିନିୟମ ୧୯୮୪ର ଧାରା -୯ : ପରିବାର ଅଦାଲତର ସମସ୍ତ ମାମଲାର ପ୍ରଥମେ ଅଦାଲତ ଉଭୟ ପକ୍ଷ ମଧ୍ୟରେ ବୁଝାମଣା ମାଧ୍ୟମରେ ଫୈସଲା ନିମିତ୍ତ ପ୍ରୟାସ କରିବେ ।

 ଧାରା-୧୦(୩)(iii)- କୌଣସି ମାମଲାରେ କୌଣସି ପକ୍ଷଦ୍ୱାରା ଆଗତ ଅଭିଯୋଗ ଯଦି ଅନ୍ୟ ପକ୍ଷଦ୍ୱାରା ଅସ୍ୱୀକାର କରାଯାଏ ଏବଂ ଅଦାଲତ ଏହି ମାମଲାର ଆପୋଷ ସମାଧାନ ବା ସହମତି ଭିତ୍ତିକ ବୁଝାମଣା ସମ୍ଭବ କରିବା ନିମିତ୍ତ ମାମଲାଟିରେ ନିଜର ଏକ ନିର୍ଦ୍ଦିଷ୍ଟ ପ୍ରଣାଳୀ ଅବଲମ୍ବନ କରିବାରେ କୌଣସି ବାଧା ରହିବ ନାହିଁ ।

 ଧାରା-୧୧ରେ ନିବୁଜ କୋଠରୀ ମଧ୍ୟରେ ବିଚାର (Camera Trial ) ପାଇଁ ବ୍ୟବସ୍ଥା ରହିଛି ।

 ଧାରା-୧୩ ଏକ ବିଶେଷ ବ୍ୟବସ୍ଥା । ଏହି ପ୍ରାବଧାନ ଅନୁସାରେ ସାଧାରନ ଭାବେ ପରିବାର ଅଦାଲତରେ ମାମଲା ଦାୟର କରିବା କିମ୍ବା ମାମଲାରେ ପକ୍ଷଭୁକ୍ତ ହୋଇ ଲଢିବା ନିମିତ୍ତ ଓକିଲ ନିଯୁକ୍ତି ଆବଶ୍ୟକ ନାହିଁ । ତେବେ ସ୍ଥଳ ବିଶେଷରେ କ୍ରମେ କୌଣସି ପକ୍ଷଙ୍କୁ ଓକିଲ ନିଯୁକ୍ତି ନିମିତ୍ତ ଅଦାଲତ ଅନୁମତି ଦେଇ ପାରନ୍ତି ।

 ଧାରା ୧୪ ମଧ୍ୟ ଏକ ବିଶେଷ ପ୍ରାବଧାନ । ଏହି ପ୍ରାବଧାନ ପ୍ରକାରେ ପରିବାର ଅଦାଲତ କୌଣସି ମାମଲାର ନ୍ୟାୟୋଚିତ ବିଚାର ନିମନ୍ତେ ଯେ କୌଣସି ଦଲିଲ ଅଥବା ନଥି ବିଚାର ବେଳେ ଗ୍ରହଣ କରିପାରନ୍ତି ଏପରିକି ସେହି ଦଲିଲ ଭାରତୀୟ ସାକ୍ଷ୍ୟ ଅଧିନିୟମ ଅନୁସାରେ ଦେୱାନୀ ଅଦାଲତରେ ଗ୍ରହଣଯୋଗ୍ୟ  ନ ହେଲେ ବି ତାହା ପରିବାର ଅଦାଲତରେ ଗୃହୀତ ହୋଇପାରିବ ।

 ପରିବାର ଅଦାଲତରେ ମାମଲା ଦାଖଲ ନିମିତ୍ତ କୌଣସି କୋର୍ଟ ଫି ଦେବାକୁ ପଡେନାହିଁ ।

ପରିବାର ଅଦାଲତ (ଓଡ଼ିଶା) ନିୟମ, ୨୦୧୦ 
 ଉପରୋକ୍ତ ନିୟମର ଧାରା ୭ରୁ ୨୬ ମଧ୍ୟରେ ଥିବା ପ୍ରାବଧାନ ପ୍ରକାରେ ଫ୍ୟାମିଲି କାଉନସେଲରଙ୍କୁ ଦୁଇପକ୍ଷ ମଧ୍ୟରେ ଆପୋଷ ସହମତି ଜରିଆରେ ମାମଲାର ସମାଧାନ ନିମନ୍ତେ ଆନେକ କ୍ଷମତା ଦିଆଯାଇଛି ।
 
 ଧାରା ୨୭ରୁ ୩୦ ପ୍ରକାରେ ଯେ କୌଣସି ପକ୍ଷ ମାଗଣା ଆଇନଗତ ସାହାଯ୍ୟ କିମ୍ବା ପରାମର୍ଶ ମାଗିପାରିବେ । 

 ଏହି ଆଇନର ଧାରା ୩୦ ପ୍ରକାରେ ଫ୍ୟାମିଲି କାଉନ ସେଲର୍ କୌଣସି ମାମଲାରେ, ଆବଶ୍ୟକ ମନେହେଲେ, ଅଦାଲତରେ ତାଲିକାଭୁକ୍ତ ଏକ ସ୍ୱେଚ୍ଛାସେବୀ ଅନୁଷ୍ଠାନ ତଥା ପରିବାର ମଙ୍ଗଳ ସହ ଜଡ଼ିତ କୌଣସି ସଂସ୍ଥାକୁ ଆବେଦନର ସତ୍ୟାସତ୍ୟ ଜାଞ୍ଚ ନିମନ୍ତେ ପଠାଇପାରିବେ ।

ଆଧାର

ଅଧିକ ତଥ୍ୟ 
 "Familycourtrayagada"

ଭାରତୀୟ ଆଇନ
୧୩୯୬ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୩୯୬
ବଟ ତିଆରି ବର୍ଷ ଲେଖା
ନାକ ଅସ୍ଥି ଭଗ୍ନ (ଇଂରାଜୀରେ nasal fracture) ବା ସାଧାରଣତଃ ନାକ ଭଙ୍ଗା କୁହାଯାଉଥିବା ଅବସ୍ଥାରେ ନାକ (nose) ଅସ୍ଥି (bone) ଭାଙ୍ଗିଯାଇଥାଏ । ଏହି ଭଙ୍ଗାରେ ନାକ ରକ୍ତସ୍ରାବ (bleeding), ଫୁଲା, ବ୍ରୁଇସିଙ୍ଗ, ନାକରେ ଶ୍ୱାସକ୍ରିୟା ଅକ୍ଷମତା ଇତ୍ୟାଦି ଲକ୍ଷଣ ଦେଖାଯାଏ । ଏହି ଭଙ୍ଗା ସ‌ହିତ ମୁଖ ଅସ୍ଥି ଭଙ୍ଗା (facial fractures)  ଓ ସେପ୍ଟାଲ ହେମୋଟୋମା (septal hematoma) ଥାଇପାରେ ।

  
ଆକ୍ରମଣ (Assault), ଖେଳ ଆଘାତ, ପଡ଼ିଯିବା (falls), ଗାଡ଼ି ଦୁର୍ଘଟଣା (motor vehicle collisions) ଇତ୍ୟାଦି କାରଣମାନଙ୍କ ଯୋଗୁ ଏହି ଧରଣର ଅସ୍ଥି ଭଗ୍ନ ହୁଏ । ଲକ୍ଷଣ ଓ ଚିହ୍ନ ଦେଖି ଏହି ନାକ ଅସ୍ଥି ଭଙ୍ଗା ନିର୍ଣ୍ଣୟ କରାଯାଏ ଓ ଏହା ନିଧାର୍ଯ୍ୟ କରିବା ପାଇଁ ଏକ୍ସ-ରେ plain X-ray ସାହାଯ୍ୟ ନିଆଯାଏ ।

ଯନ୍ତ୍ରଣା ନିବାରକ ଔଷଧ (Pain medication) ଓ ଥଣ୍ଡା ସେକ (cold compresses) ଦେଇ ଏହାର ଚିକିତ୍ସା କରାଯାଏ । ଫୁଲା କମିଗଲା ପରେ ଆବଶ୍ୟକ ହେଲେ ଅସ୍ଥି ରିଡକସନ କରାଯାଏ । ପ୍ରକାର ଅନୁସାରେ କ୍ଲୋଜଡ ବା ଓପନ ରିଡକସନ (reduction may be closed or open) କରାଯାଇପାରେ । ଚିକିତ୍ସାର ଫଳାଫଳ ସାଧାରଣତଃ ଭଲ ହୁଏ । ନାକ ଅସ୍ଥି ଭଙ୍ଗା ଏକ ସାଧାରଣ ଭଙ୍ଗା ଓ ଏହା ମୁଖ ଅସ୍ଥି ଭଙ୍ଗାର ପ୍ରାୟ ୪୦% ଥାଏ ।  ୨୦ରୁ ୩୦ ବର୍ଷ ବୟସ୍କ ପୁରୁଷମାନଙ୍କର କ୍ଷେତ୍ରରେ ଏହା ଅଧିକ ଦେଖାଯାଏ ।

ଆଧାର

ବାହ୍ୟ ଲିଙ୍କ 

ଚିକିତ୍ସା ବିଜ୍ଞାନ
ଥୋରାସେଣ୍ଟେସିସ ହେଉଛି ଏକ ପଦ୍ଧତି ଯାହା ରୋଗ ନିର୍ଣ୍ଣୟ ବା  ଚିକିତ୍ସା ଉଦ୍ଦେଶ୍ୟରେ ପ୍ଲୁରା ସ୍ଥାନରୁ ତରଳ ପଦାର୍ଥ ବାହାର କରାଯାଏ । ରୋଗ ନିର୍ଣ୍ଣୟ ପାଇଁ ଏହା ସୂଚିତ କରାଯାଇଛି ଯଦି ଏହାର କାରଣ ଅସ୍ପଷ୍ଟ ଏବଂ ୧ ସେଣ୍ଟିମିଟରରୁ ଅଧିକ ତରଳ ପଦାର୍ଥ ଥାଏ । ନିଶ୍ୱାସ ପ୍ରଶ୍ୱାସକୁ ଉନ୍ନତ କରିବା ପାଇଁ ଏହା ଏକ ଚିକିତ୍ସା ପଦ୍ଧତି ଭାବରେ କରାଯାଇଥାଏ । ଯଦି ଏକାଧିକ ଡ୍ରେନେଜ୍ ସତ୍ତ୍ୱେ ଫ୍ଲୁଇଡ୍  ପୁନର୍ବାର ଆସେ, ତେବେ ଏକ ଦୀର୍ଘକାଳୀନ କ୍ୟାଥେଟର ରଖାଯାଇପାରେ କିମ୍ବା ପ୍ଲୁରୋଡେସିସ୍ କରାଯାଇପାରେ ।

ପଦ୍ଧତିରେ ସାଧାରଣତଃ ବସିଥିବା ଅବସ୍ଥାରେ ଏକ ଟେବୁଲ ଉପରେ ଆଉଜିଥିବା ବ୍ୟକ୍ତିଙ୍କର କରାଯାଇଥାଏ । ଶଯ୍ୟା ନିକଟରେ ଅଲଟ୍ରାସୋନୋଗ୍ରାଫି ସାହାଯ୍ୟରେ ଅବସ୍ଥାନ ଯାଞ୍ଚ କରାଯାଏ । କ୍ଲୋରହେକ୍ସିଡିନ ପ୍ରୟୋଗ କରି ସେହି ସ୍ଥାନ ସଫା କରାଯାଏ ଏବଂ ସ୍ଥାନୀୟ ନିଶ୍ଚେତକ ଇଞ୍ଜେକ୍ସନ ଦିଆଯାଏ । ସ୍କାପୁଲା ରେଖାରେଏକ ରିବ ଉପର ସ୍ଥାନରେ ଏକ ଇଂଜେକସନ ଛୁଞ୍ଚି ଭର୍ତ୍ତି କରାଯାଏ । ତରଳ ପଦାର୍ଥ ବାହାରିବା ପର୍ଯ୍ୟନ୍ତ ଅପେକ୍ଷା କରାଯାଏ ଓ ତା' ପରେ କାଥେଟର ଛାତି ଭିତରକୁ ଭର୍ତ୍ତି କରି ଛୁଞ୍ଚି ପ୍ରତ୍ୟାହାର କରାଯାଏ ।  ଏକ ସଂଗ୍ରହ ପାତ୍ର ଏହା ସହିତ ସଂଯୋଗ କରାଯାଏ ।

ପ୍ରଥା ଜଟିଳ ହେଲେ ନିମୋଥୋରାକ୍ସ, ରକ୍ତସ୍ରାବ, ନିମ୍ନ ରକ୍ତଚାପ, ଏବଂ ପ୍ଳୀହା କିମ୍ବା ଯକୃତରେ ଆଘାତ ହୋଇପାରେ ।  ଏହାପୂର୍ବରୁ ଅଧିକ ପରିମାଣର ପୁନର୍ବାର ସ୍ଫୀତ ହୋଇଫୁସଫୁସ ଇଡିମା ହେବାର ଆଶଙ୍କା ଥିବାରୁ କେବଳ ୧.୫ ଲିଟର ତରଳ ପଦାର୍ଥ ବାହାର କରାଯାଉଥିଲା । ଏହି ଚିନ୍ତା ତଥାପି ଭିତ୍ତିହୀନ ମନେହୁଏ ଏବଂ ଉପସ୍ଥିତ ଥିବା ସମସ୍ତ ତରଳ ପଦାର୍ଥ ନିରାପଦରେ ନିଷ୍କାସିତ ହୋଇପାରେ । ଫୁସଫୁସ ସ୍ଫୀତ ହେଲେ ସାଧାରଣତଃ କାଶ ହୁଏ। 

ଥୋରାସେଣ୍ଟେସିସ ପ୍ରଥମେ ୧୮୫୦ ମସିହାରେ ମୋରିଲ୍ ୱାଇମାନ ଏବଂ ହେନେରୀ ଇଙ୍ଗର୍ସୋଲ ବୋଡିଚ କରିଥିଲେ ।  ଯୁକ୍ତରାଷ୍ଟ୍ରରେ ଏହି ପଦ୍ଧତିରେ ପ୍ରାୟ ୨,୦୦୦ ଡଲାର ଖର୍ଚ୍ଚ ହୋଇପାରେ । ଖ୍ରୀଷ୍ଟପୂର୍ବ ୪୦୦ ମସିହାରେ ହିପୋକ୍ରେଟସ ଏହି କୌଶଳ ପ୍ରସ୍ତାବ ଦିଆଯାଇଥିଲା।  ଏହି ଶବ୍ଦଟି ଗ୍ରୀକ୍  thōraxର ଅର୍ଥ ହେଉଛି "ଛାତି" ଏବଂ  kentēsis ଅର୍ଥାତ୍ "ଛିଦ୍ର" ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ପର୍ଶୁରାମ, ୨୦୧୨ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରମ ଅଗ୍ର‌ୱାଲ । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଶାନ୍ତ ମଣି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ସମ୍ପାଦନା କରିଥିଲେ । ସୁଧାଂଶୁ ମୋହ‌ନ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଏବଂ ବର୍ଷା ପ୍ରିୟଦର୍ଶିନୀ । ସିଦ୍ଧାନ୍ତ ମହାପାତ୍ର, ପ୍ରଦ୍ୟୁମ୍ନ ଲେଙ୍କା, ହରିହର ମହାପାତ୍ର, ଅଙ୍କିତା ଭୌମିକ, ଅଜିତ ଦାସ, ସରୋଜ ଦାସ, ମାନସ ମିଶ୍ର, ସାତ୍ୱକୀ ମିଶ୍ର, ବିଜୟ ମହାନ୍ତି, ପିଣ୍ଟୁ ନନ୍ଦ, ପୃଥିରାଜ ନାୟକ, ପିଙ୍କି ପ୍ରଧାନ, ପ୍ରିତୀରାଜ ସତପଥୀ ଆଦି କଲାକାରମାନେ ଏହିକଥାଚିତ୍ରଟିରେ ଅଭିନୟ କରିଥିଲେ ।

ଅଭିନୟ
 ଅରିନ୍ଦମ ରାୟ
 ବର୍ଷା ପ୍ରିୟଦର୍ଶିନୀ
 ସିଦ୍ଧାନ୍ତ ମହାପାତ୍ର
 ପ୍ରଦ୍ୟୁମ୍ନ ଲେଙ୍କା
 ହରିହର ମହାପାତ୍ର
 ଅଙ୍କିତା ଭୌମିକ
 ଅଜିତ ଦାସ
 ସରୋଜ ଦାସ
 ମାନସ ମିଶ୍ର
 ସାତ୍ୱକୀ ମିଶ୍ର
 ବିଜୟ ମହାନ୍ତି
 ପିଣ୍ଟୁ ନନ୍ଦ
 ପୃଥିରାଜ ନାୟକ
 ପିଙ୍କି ପ୍ରଧାନ
 ପ୍ରିତୀରାଜ ସତପଥୀ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନ୍ମଥ ମିଶ୍ର । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।

ଗୀତ

ଆଧାର

ବାହାର ଆଧାର

୨୦୧୨ର ଓଡ଼ିଆ କଥାଚିତ୍ର
ବୃହଦେଶ୍ୱର ମନ୍ଦିର,ତାମିଲନାଡୁର ଥାଞ୍ଜାବରଠାରେ ଥିବା ଏକ ପବିତ୍ର ଧର୍ମକ୍ଷେତ୍ର । ଭାରତ ସରକାରଙ୍କ ପକ୍ଷରୁ ଏହି ଅଞ୍ଚଳକୁ ସ୍ୱତନ୍ତ୍ର ଆଞ୍ଚଳିକ ସାସ୍କୃତିକ କେନ୍ଦ୍ର ଭାବରେ ଘୋଷଣା କରାଯାଇଛି । ଜାତିସଂଘର ୟୁନେସ୍କୋଦ୍ୱାରା ଏହା ବିଶ୍ୱ ହେରିଟେଜ ମନୁମେଣ୍ଟରେ ସ୍ଥାନ ପାଇଛି । ଦକ୍ଷିଣ ଭାରତରେ ଏହି ମନ୍ଦିରକୁ ଅତି ପବିତ୍ର ଓ ପ୍ରାଚୀନ ବୋଲି ବିବେଚନା କରାଯାଏ । ସ୍ଥାପତ୍ଯ ଓ ଗଠନ ଶୈଳୀ ଦୃଷ୍ଟିରୁ ମଧ୍ଯ ଏହି ମନ୍ଦିର ଦେଶ ବିଦେଶରେ ବେଶ୍ ଲୋକପ୍ରିୟ । ଏହି ମନ୍ଦିର ନିର୍ମାଣ କାଳ ଏକାଦଶ ଶତାବ୍ଦୀ ଏବଂ ଏହାର ପ୍ରତିଷ୍ଠାତା ହେଉଛନ୍ତି ଚୋଳ ବଂଶର ସମ୍ରାଟ ପ୍ରଥମ ରାଜା ଚୋଳ ।  ଏହି ମନ୍ଦିର ଭଗବାନ ଶିବଙ୍କୁ ସମର୍ପିତ । ଏହି ମନ୍ଦିରର ଗାତ୍ରରେ ଚୋଳ ରାଜବଂଶର କିର୍ତ୍ତୀଗାରିମା ବିମଣ୍ଡିତ ହୋଇଛି ।

ମନ୍ଦିର
ଫଟୋ ଅନୁଯାୟୀ ଏହାର ଉଚ୍ଚତା ୨୧୬ ଫୁଟରୁ ଅଧିକ । ଏହି ମନ୍ଦିରର ନିର୍ମାଣ ଶୈଳୀ ଆଜି ବି ଅହୋରାତ୍ର ଭାରତୀୟ ସ୍ଥାପତ୍ଯର ଜୟଗାନ କରିଥାଏ । ମନ୍ଦିରର ପ୍ରବେଶ ଦ୍ୱାରରେ ନିର୍ମିତ ନନ୍ଦି (ଷଣ୍ଢ)ଙ୍କର ଏକ ସୁଉଚ୍ଚ ପ୍ରତିମା ପର୍ଯ୍ୟଟକମାନଙ୍କୁ ସଦା ସର୍ବଦା ଆକର୍ଷିତ କରିଥାଏ ।

ପୌରାଣିକ

କିମ୍ବଦନ୍ତୀ

ପର୍ବପର୍ବାଣି

ଛବି

ଆଧାର

ବାହାର ତଥ୍ୟ

 Photos on art-and-archaeology web site
 Brihadeshvara Temple in Tamilnadu
 Unesco Great Living Chola Temples
 pdf file about the temple and the Kandariya Mahadeva temple in Khajuraho 

ଶିବ ମନ୍ଦିର
ତାମିଲନାଡୁ
ବିଶ୍ୱ ଐତିହ୍ୟ
୧୮୪୬ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୮୪୬
ବଟ ତିଆରି ବର୍ଷ ଲେଖା
ଶ୍ରୀମତୀ ସୁଶ୍ରୀ ଦେବୀ  (ଜନ୍ମ: ୧୦ ଅକ୍ଟୋବର ୧୯୫୦) ବିଜୁ ଜନତା ଦଳର ଜଣେ ରାଜନୀତିଜ୍ଞ ଓ ଓଡ଼ିଶାକୁ ପ୍ରତିନିଧିତ୍ୱ କରୁଥିବା ରାଜ୍ୟସଭାର ଜଣେ ସଦସ୍ୟ ।

ଆଦ୍ୟ ଜୀବନ

ରାଜନୈତିକ ଜୀବନ
 ୧୯୭୧ରେ ସେ ରାଜନୈତିକ ଜୀବନ ଆରମ୍ଭ କରିଥିଲେ ।
 ମଇ ୨୦୦୨ରେ ଶିଳ୍ପ କମିଟିର ସଦସ୍ୟ ଥିଲେ ।
 ଅଗଷ୍ଟ ୨୦୦୨ରେ ଜଳ ସମ୍ପଦ ମନ୍ତ୍ରଣାଳୟର କନସଲଟେଟିଭ କମିଟିର ସଦସ୍ୟ ଥିଲେ ।
 ତିନି ବର୍ଷ ପର୍ଯ୍ୟନ୍ତ ଲିଫ୍ଟ୍ ଇରିଗେସନ୍ କର୍ପୋରେସନ, ଓଡ଼ିଶାର ଡିରେକ୍ଟର ଥିଲେ ।
 ପାଞ୍ଚ ବର୍ଷ ପର୍ଯ୍ୟନ୍ତ ଓଡ଼ିଶା ଉଚ୍ଚ ମାଧ୍ଧ୍ୟମିକ ଶିକ୍ଷା ବିଭାଗରେ ସଦସ୍ୟ ଥିଲେ ।
 ଚାରି ବର୍ଷ ପର୍ଯ୍ୟନ୍ତ ଟିଏସି ଓଡ଼ିଶାରେ ସଦସ୍ୟ ଥିଲେ ।
 ଚାରି ବର୍ଷ ପର୍ଯ୍ୟନ୍ତ କନସଲଟେଟିଭ୍ ଜଳସେଚନ କମିଟିର ସଦସ୍ୟ ଥିଲେ ।
 ଦୁଇ ବର୍ଷ ପର୍ଯ୍ୟନ୍ତ ଶ୍ରୀ ବିହାର ସଂସ୍କୃତ ବିଶ୍ୱବିଦ୍ୟାଳୱ, ପୁରୀ ସହ ଜଡ଼ିତ ଥିଲେ  ।
 ପୂର୍ବରୁ ଜନତା ଦଳ ସହ ଜଡ଼ିତ ଥିଲେ

ଆଧାର

ବାହ୍ୟ ଆଧାର
 Profile on Rajya Sabha website 

୧୯୫୦ ଜନ୍ମ
ଜୀବିତ ବ୍ୟକ୍ତି
ଓଡ଼ିଶାର ରାଜନୀତିଜ୍ଞ
ବିଜୁ ଜନତା ଦଳ ରାଜନେତା
ଓଡ଼ିଶାର ରାଜ୍ୟସଭା ସଦସ୍ୟ
ଓଡ଼ିଆ ମହିଳା ରାଜନୀତିଜ୍ଞ
ରେମୁଣା ଓଡ଼ିଶାର ବାଲେଶ୍ୱରର ଏକ ବିଧାନ ସଭା ନିର୍ବାଚନ ମଣ୍ଡଳୀ ଓ ବିଜ୍ଞାପିତ ଅଞ୍ଚଳ ପରିଷଦ ।

ଭୂଗୋଳ 
ରେମୁଣା ଠାରେ ଅବସ୍ଥିତ । ଏହାର ହାରାହାରି ଉଚ୍ଚତା ୨୦ ମିଟର (୬୫ ଫୁଟ) ।

ନଦୀ 
 ସପ୍ତସରା ନଦୀ
 ସୋନ ନଦୀ
 ଗଙ୍ଗାହାର ନଦୀ

ଜନଗଣନା 
୨୦୦୧ ଜନଗଣନା ଅନୁସାରେ ରେମୁଣାର ଜନସଂଖ୍ୟା ୨୮,୯୫୮ । ପୁରୁଷ ୫୨ % ଓ ମହିଳା ୪୮% । ହାରାହାରି ସାକ୍ଷରତା ହାର ୬୩% ଯାହା ଜାତୀୟ ସାକ୍ଷରତା ହାର ୫୯.୫%ରୁ ଅଧିକ । ପୁରୁଷ ସାକ୍ଷରତା ୬୯% ଓ ମହିଳା ସାକ୍ଷରତା ୫୩% । ମୋଟ ଜନସଂଖ୍ୟାର ୧୪%ରୁ ଅଧିକ ୬ ବର୍ଷରୁ କମ ବୟସର ।

ପର୍ଯ୍ୟଟନ

ପୁରାତନ ଐତିହ୍ୟ 
 କ୍ଷୀରଚୋରା ଗୋପୀନାଥ ମନ୍ଦିର: ଏହା ୧୨ଶ ଶତକରେ ନିର୍ମିତ ଏକ ପୁରାତନ ମନ୍ଦିର । ଉତ୍କଳର ରାଜା ଲାଙ୍ଗୁଳା ନରସିଂହ ଦେବଙ୍କଦ୍ୱାରା ଏହାର ନିର୍ମାଣ କରାଯାଇଥିଲା । ଏଠାକାର କ୍ଷୀର ଭୋଗ ଓ ଅବଢ଼ା ପ୍ରସାଦ ଖୁବ ଜଣାଶୁଣା ।
 ଜଗନ୍ନାଥ ମନ୍ଦିର
 ଗଉଡ଼ିୟ ରାଧାକୃଷ୍ଣ ମନ୍ଦିର
 ଗର୍ଗେଶ୍ୱର ମହାଦେବ ମନ୍ଦିର
 ମାଧବେନ୍ଦ୍ର ଗଉଡି଼ୟ ମଠ
 କନକ ଦୁର୍ଗା ମନ୍ଦିର

ଗମନା ଗମନ 
ଏହା ବାଲେଶ୍ୱର ସହରଠାରୁ ୯ କି.ମି. ଦୂରରେ ଅବସ୍ଥିତ । ଏଠାରେ ରହିବା ନିମନ୍ତେ ଥିବା ଏକ ସରକାରୀ ଯାତ୍ରୀ ନିବାସ ରହିଛି । ଓ ଅନେକ ଲଜ ଓ ହୋଟେଲ ଅଛି ।

କଳା 
ରେମୁଣା ଓଡ଼ିଶାରେ ଓ ସାରା ଭାରତରେ କଂସା ଓ ପିତ୍ତଳ ବାସନ ପାଇଁ ଜଣାଶୁଣା ।ଏଠାକାର ସ୍ଥାନୀୟ କଳାକାର ସୂକ୍ଷ୍ମ କୋଟିକମ କରା ଏହି ବାସନ ଏଠାକାର ବିପଣୀରେ ବିକ୍ରି ହେବା ସହିତ ବାହାରକୁ ମଧ୍ୟ ପଠାଯାଇଥାଏ ।

ଆଧାର 

ବାଲେଶ୍ୱର ଜିଲ୍ଲାର ଗାଆଁ ଓ ସହର